turjo4nis/wikipedia-bn-dump-20250701 huggingface dataset:
কালোবুক বাবুই

কালোবুক বাবুই () বাংলাদেশের একটি দুর্লভ আবাসিক পাখি। পাখিটি বাংলা বাবুই বা বুক-কালো বাউই নামেও পরিচিত । পাখিটির বৈজ্ঞানিক নাম Ploceous benghalensis (প্লোসিয়াস ব্যাঙ্গালেনসিস)।

বর্ণনা
কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।

মে থেকে সেপ্টেম্বর প্রজননকালে নদীর তীরে বা জলার ধারে নলখাগড়া বা উঁচু ঘাসে ২০-২৫ সেন্টিমিটার লম্বা কিছুটা ডিম্বাকার বাসা বানায়, যা বাবুই পাখির বাসার তুলনায় ছোট। একই জায়গায় সচরাচর দুই থেকে পাঁচটি বাসার কলোনি দেখা যায়। পুরুষ পাখি বাসা বানায়, অর্ধসমাপ্ত বাসা স্ত্রী পরখ করে। পছন্দ হলে জোড় বাঁধে। স্ত্রী দুই থেকে চারটি সাদা ডিম পাড়ে। প্রায় দুই সপ্তাহে ডিম ফোটে। বাচ্চারা এক মাসের মধ্যে উড়তে শেখে।

তথ্যসূত্র

বাংলাদেশের পাখি
পাকিস্তানের পাখি
ভারতের পাখি
১৭৫৮-এ বর্ণিত পাখি
উত্তর-পূর্ব ভারতের পাখি
কার্ল লিনিয়াস কর্তৃক নামকরণকৃত ট্যাক্সা
সহজ ইংরেজি উইকিপিডিয়া

সহজ ইংরেজি উইকিপিডিয়া হল  উইকিপিডিয়া বিশ্বকোষ। এটা প্রাথমিক ইংরেজিতে লেখা।
সহজ ইংরেজি উইকিপিডিয়ায় সংক্ষিপ্ত বাক্য এবং প্রত্যেকটি নিবন্ধে ইংরেজি উইকিপিডিয়া থেকে সহজ শব্দ এবং ব্যাকরণ ব্যবহার করা হয়েছে।

বিভিন্ন দরকারে বিভিন্ন ব্যক্তি সহজ ইংরেজি উইকিপিডিয়া ব্যবহার করে থাকেন। কিছু উদাহরণ যারা সহজ ইংরেজি উইকিপিডিয়া ব্যবহার করেন:
 শিক্ষার্থী
 শিশু
 প্রাপ্তবয়স্ক যারা ইংরেজি তেমন জানেন না
যারা  ইংরেজি শিখছেন

এছাড়াও অনেকে কঠিন বাক্য বোঝার জন্য সহজ
ইংরেজি উইকিপিডিয়া ব্যবহার করেন।
২০০৩ সালে সহজ ইংরেজি উইকিপিডিয়া যাত্রা শুরু করে। সহজ ইংরেজি উইকিপিডিয়ার টি  নিবন্ধ রয়েছে৷ সেপ্টেম্বর ২০১৯ অনুযায়ী, সহজ ইংরেজি উইকিপিডিয়া ৫২তম ছিল৷

তথ্যসূত্র

বহিঃসংযোগ

 সহজ ইংরেজি উইকিপিডিয়ার মোবাইল সংস্করণ

ভাষা অনুযায়ী উইকিপিডিয়া
২০০৩-এ প্রতিষ্ঠিত ইন্টারনেট সম্পত্তি
২৭ নং ওয়ার্ড, কলকাতা পৌরসংস্থা

২৭ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

অবস্থান
২৭ নং ওয়ার্ডের সীমানা নিম্নরূপ: উত্তর দিকে অভেদানন্দ রোড (পূর্বতন বিডন স্ট্রিটের অংশ); পূর্ব দিকে আচার্য প্রফুল্লচন্দ্র রোড; দক্ষিণ দিকে মহেন্দ্র শ্রীমানী স্ট্রিট (পূর্বতন সুকিয়া স্ট্রিট) এবং পশ্চিম দিকে বিধান সরণি।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
২৮ নং ওয়ার্ড, কলকাতা পৌরসংস্থা

২৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা ও গড়পার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।

বিবরণ
২৮ নং ওয়ার্ডের সীমানা নিম্নরূপ: উত্তর দিকে বিবেকানন্দ রোড; পূর্ব দিকে সার্কুলার খাল; দক্ষিণ দিকে ড. এম. এন. চট্টোপাধ্যায় রোড  এবং পশ্চিম দিকে আচার্য প্রফুল্লচন্দ্র রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৩৮ নং ওয়ার্ড, কলকাতা পৌরসংস্থা

৩৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রাজাবাজার ও রাজা রামমোহন রায় সরণি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

বিবরণ
৩৮ নং ওয়ার্ডের সীমানা নিম্নরূপ: উত্তর দিকে কৈলাস বসু স্ট্রিট ও মহেন্দ্র শ্রীমানী স্ট্রিট; পূর্ব দিকে আচার্য প্রফুল্লচন্দ্র রোড; দক্ষিণ দিকে কেশব সেন স্ট্রিট এবং পশ্চিম দিকে বিধান সরণি।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৩৯ নং ওয়ার্ড, কলকাতা পৌরসংস্থা

৩৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের মার্কাস স্কোয়ার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

বিবরণ
৩৯ নং ওয়ার্ডের সীমানা নিম্নরূপ: উত্তর দিকে মুক্তারাম বাবু স্ট্রিট; পূর্ব দিকে বিধান সরণি; দক্ষিণ দিকে মহাত্মা গান্ধী রোড এবং পশ্চিম দিকে চিত্তরঞ্জন অ্যাভিনিউ।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
থেরোপোডা

থেরোপোডা (গ্রিক অর্থ "পশুর মত পা")-রা হল এক প্রকার সরিস্কিয়ান ডাইনোসর। প্রাথমিকভাবে সমস্ত থেরোপড ছিল মাংসাশী, যদিও পরবর্তীকালে তাদের নানা প্রজাতি বিভিন্ন খাদ্যাভ্যাস রপ্ত করে উদ্ভিদভোজী, সর্বভুক, মৎস্যাহারী, পতঙ্গভুক প্রভৃতি হয়ে ওঠে। থেরোপডদের প্রথম আবির্ভাব হয় ট্রায়াসিক যুগের অন্ত্য কার্নিয়ান পর্যায়ে, আনুমানিক ২৩ কোটি ১৪ লক্ষ বছর আগে। আদি জুরাসিক থেকে ক্রিটেশিয়াস যুগের শেষ (৬.৬ কোটি বছর আগে) অবধি সমস্ত বৃহদাকার স্থলচর মাংসাশী প্রাণীই ছিল থেরোপড। জুরাসিক যুগে বিশেষভাবে অভিযোজিত সিলুরোসরিড থেরোপড ডাইনোসরদের থেকে পাখিরা বিবর্তিত হয়, আর আজ তাদের জীবিত প্রজাতির সংখ্যা কমবেশি ১০,০০০।

আরও দেখুন
পাখি
মার্জিনোসেফালিয়া
অর্নিথোপড
সরোপড
থাইরিওফোরা

তথ্যসূত্র

বহিঃসংযোগ

ডাইনোসর
থেরোপড
বাতি

বাতি এক প্রকার সরঞ্জাম । বাতির ব্যবহার অতি প্রাচীন । 
সাধারণত বাতি বলতে বুঝায় কুপি , টর্চ লাইট , হ্যারিকেন লন্ঠন, হ্যাজাক । বাতি হল সেই সরঞ্জাম যা অন্ধকার দূর করতে ব্যবহার করা হয় । প্রাচীনকালে আগুনের ব্যবহারের মাধ্যমে বাতির প্রচলন হয় । অতীতে লাইট হাউসের বাতির মাধ্যমে সমুদ্রের জাহাজের দিক নির্দেশনা দেওয়া হত ।

বাতির শ্রেণিবিভাগ

তেল বাতি 

প্রাচীন কালে যে সকল বাতি খনিজ তেল এবং প্রাণীজ তেলের ধারা ব্যবহার করা হত তা হল । খনিজ তেলের মধ্যে কেরোসিন তেল অন্যতম । 
 কেরোসিন কুপি 
 হারিকেন (বাতি)
 মশাল 
 হ্যাজাক 
এসব বাতির প্রধান জ্বালানী ছিল কেরোসিন তবে কিছু ক্ষেত্রে প্রাণীজ উদ্ভিদ তেল ব্যবহৃত হত।

বৈদ্যুতিক বাতি 

বিজ্ঞানের উন্নয়নের ফলে বর্তমানে অনেক প্রকার বাতির আবিষ্কার হয়েছে। বর্তমানে বৈদ্যুতিক বাতির ব্যাপক  ব্যবহার হয়। আধুনিক প্রযুক্তির প্রভাবে বাতির কর্ম ক্ষমতা অনেক বৃদ্ধি পেয়েছে। 
 আর্ক বাতি
 এলইডি বাতি
 প্রতিপ্রভ বাতি
 টিউবলাইট
 বিদ্যুৎ সাশ্রয়ী বাতি
 ভাস্বর বাতি
 হ্যালোজেন বাতি

রাসায়নিক বাতি 

 প্রদীপ
 মোমবাতি
 স্পিরিট ল্যাম্প

বাতির ব্যবহার 
অন্ধকার দূর করণে বাতির ব্যবহার সার্বজনীন । স্থান কাল ভিন্নতার কারণে বাতির বেবহারে ভিন্নতা লক্ষ্য করা যায় ।

গৃহে 
গৃহে সাধারণত কম আলো প্রদানকারী বাতি ব্যবহার হয় । প্রাচীনকালে গৃহে তেল ধারা চালিত বাতি ব্যবহার করা হত । এর মধ্যে উল্লেখযোগ্য হল কুপি এবং হারিকেন বাতি । বর্তমানে গৃহে বিদ্যুৎ সাশ্রয় বাতি ব্যবহার হয় । বিদ্যুৎ শক্তির একক অনুযায়ী গৃহে ৫০ ওয়াড় এর কম শক্তির বাতি ব্যবহার হয় ।

শিল্প কাঁরখানায় 
শিল্প কারখানায় অতি উজ্জ্বল  আলোর প্রয়োজন হয় তাই এখানে বৈদ্যুতিক বাতি প্রধান উৎস । শিল্প কারখানায় উচ্চ শক্তির বাতি ব্যবহার হয় ।

সঙ্গীত এবং সিনেমায় 
কিছু  ইংরেজি সঙ্গীত ও সিনেমায় বাতি শব্দটির ব্যবহার হয়েছে এছাড়া সিনেমা জগতে লাইট , ক্যামেরা , অ্যাকশন বলে  চিত্র ধারণ করা হত । কিছু আঞ্চলিক গানের কথায় বাতি শব্দটি উল্লেখ আছে ।

কম্পিউটারে 
 কম্পিউটারে মনিটরে এলইডি , এলসিডি বাতি ব্যবহার করা হয় । 
 ল্যাম্প সফটওয়্যার - যাতে অ্যাপাচি , মাইএসকিউএল সমর্থন করে ।

বিজ্ঞানে 
বিজ্ঞানের প্রভাবে মানুষ বাতির ব্যবহার শিখেছে । বিজ্ঞান বাতির উন্নয়ন করেছে না বাতি বিজ্ঞানের উন্নয়ন করেছে তা নিয়ে গবেষণা করা অর্থহীন তবে বিশ্বাসের সাথে বলা যায় বাতি ও বিজ্ঞান একে অন্যের সাথে ওতপ্রোতও ভাবে জড়িত।

আরও দেখুন 
 হ্যাজাগ
 ঝাড়বাতি
 লন্ঠন
 বৈদ্যুতিক বাতি
 ঝাড়বাতি কূপি
 সাঁজ বাতি

বহিঃসংযোগ 
বৈদ্যুতিক বাতি
কম্পিউটারে ApacheMySQLPHP ল্যাম্প  চালু করন
কেরোসিন বাতি তৈরি

তথ্যসূত্র 

আলো
সরঞ্জাম
থাট্টা

থাট্টা (; ) পাকিস্তানের সিন্ধু প্রদেশের থাট্টা জেলার একটি ঐতিহাসিক শহর। এটি বানভোর বিভাগের রাজধানী হিসেবে পরিচিতি পাবে। এ শহরটিতে প্রায় ২২০,০০০ লোক বসবাস করে। দেশের সর্ববৃহৎ স্বাদুপানির হ্রদ কিঞ্জরের কাছে এ শহরের অবস্থান। সিন্ধু নদের পশ্চিমাংশে ও আরব সাগরের উপকূলবর্তী এলাকা এটি। থাট্টার প্রধান স্থাপনা হিসেবে রয়েছে মাকলিতে অবস্থিত সমাধিক্ষেত্র। ইউনেস্কো কর্তৃক বিশ্ব ঐতিহ্যবাহী এলাকা হিসেবে এটি তালিকাভূক্ত। এছাড়াও, উল্লেখযোগ্য নিদর্শন হচ্ছে শাহজাহান মসজিদ যা ১৯৯৩ সাল থেকে এ তালিকায় পরীক্ষামূলকভাবে অন্তর্ভুক্ত রয়েছে। সিন্ধু প্রদেশের রাজধানী করাচীর ১০০ কিলোমিটার পূর্বে পার্শ্বে প্রাচীন এ শহরটি ছবিসদৃশ্য। ১৮৫৪ সালে এটিকে পৌরসভায় রূপান্তরিত হয়। তুলা ও সিল্কের লুঙ্গি বা সারঙ্গ এ অঞ্চলের প্রধান উৎপাদিত পণ্য। ইক্ষু প্রধান অর্থকরী ফসল। এছাড়াও, উটেরও প্রধান উৎপাদনক্ষেত্র এটি।

ইতিহাস 
মহামতি আলেকজান্ডারের শাসনামলে সিন্ধু নদের প্রধান বন্দর পাতালার দর্শনীয় স্থান হিসেবে থাট্টাকে বিবেচনা করা হয়। তবে, পাতালার অবস্থান নিয়ে বেশ বিতর্ক রয়েছে।

সিন্ধু নদের ব-দ্বীপে গড়ে উঠা এ শহরটি চতুর্দশ শতক থেকে ক্ষুদ্রতর সিন্ধু এলাকার রাজধানী ছিল ও বিরাট প্রভাবে বিস্তার করেছিল। ষোড়শ শতকে মির্জা জনি বেগ কর্তৃক শহরটি ধ্বংসপ্রাপ্ত হয়। সম্মা রাজত্বকালে থাট্টা ৯৫ বছর সিন্ধুর রাজধানী ছিল। ১৫৯২ থেকে ১৭৩৯ পর্যন্ত দিল্লির মুঘল সম্রাটগণ এর শাসনভার নিয়ন্ত্রণ করতেন।

১৬৫২ থেকে ১৬৬০ সালের মধ্যে ডাচ ইস্ট ইন্ডিয়া কোম্পানি এখানে ছোটখাটো ব্যবসায়িক প্রতিষ্ঠান গড়ে তোলে। কালহোরা আমলে ১৭৫৮ সালে ব্রিটিশ ব্যবসায়ীরা এখানে দ্বিতীয় কারখানা স্থাপন করে যা ১৭৭৫ সাল পর্যন্ত টিকে ছিল। ঊনবিংশ শতকের প্রথমার্ধ্বে থাট্টার জনসংখ্যা প্রায় ১৮০০০-এ দাঁড়ায়। আরবদের কাছে এটি দিবাল নামে পরিচিত। ঐ সময়ে মির্জা ইসা তারখানের আমলে নির্মিত ইটের দেয়ালের ধ্বংসাবশেষ দৃশ্যমান ছিল।

২৩ এপ্রিল, ২০১৪ তারিখে ক্ষমতাসীন পাকিস্তান পিপলস পার্টির সরকার সিন্ধু প্রদেশের ছয়টি বিভাগের একটি হিসেবে বানভোরের রাজধানী হিসেবে থাট্টাকে ঘোষণা করে। এরফলে থাট্টায় প্রশাসন ব্যবস্থায় আরও উন্নতি সাধিত হবে।

নিদর্শনসমূহ 
থাট্টার স্থাপনার মধ্যে অন্যতম রয়েছে শাহজাহান মসজিদ বা জামা মসজিদ রয়েছে। ১৬৪৭ থেকে ১৬৪৯ সালের মধ্যে সম্রাট শাহজাহান কর্তৃক এটি নির্মিত হয়। ১০১টি গম্বুজবিশিষ্ট মসজিদটিতে ইমামের কণ্ঠস্বর লাউডস্পিকার ছাড়াই প্রত্যেক প্রান্তে ছড়িয়ে যায়।

এছাড়াও, মাকলি পাহাড়ের সমাধিক্ষেত্রে হাজার হাজার কবর রয়েছে।

তথ্যসূত্র

আরও দেখুন 
 গালে
 শাহজাহান মসজিদ

বহিঃসংযোগ 
 
 Shah Jahan Mosque - Thatta
 Makli Necropolis - Thatta

সিন্ধুর জনবহুল এলাকা
থাট্টা জেলা
পাকিস্তানে বৌদ্ধধর্ম
সাম্মা উপজাতি
সিন্ধু প্রদেশের জনবহুল স্থান
রুস্তম কাসিমঝানভ

রুস্তম কাসিমঝানভ (; ; জন্ম: ৫ ডিসেম্বর, ১৯৭৯) সাবেক উজবেক সোভিয়েত সমাজতান্ত্রিক প্রজাতন্ত্রের তাশখন্দে জন্মগ্রহণকারী বিখ্যাত উজবেক দাবাড়ু। তিনি দাবায় গ্র্যান্ডমাস্টার খেতাব লাভ করেছেন। ২০০৪ সালের ফিদে বিশ্ব দাবা চ্যাম্পিয়নশীপের শিরোপা জয় করে বৈশ্বিকভাবে পরিচিতি পেয়েছেন।  তিনি উজবেক জাতিগোষ্ঠীর সদস্য।

প্রারম্ভিক জীবন 
১৯৯৮ সালের এশিয়ান চ্যাম্পিয়নশীপে প্রথম স্থান দখল করেন। এরপর ১৯৯৯ সালের বিশ্ব জুনিয়র দাবা চ্যাম্পিয়নশীপে দ্বিতীয় স্থানে ছিলেন। ২০০১ সালে এসেনে, ২০০২ সালে পাম্পলোনায়, ২০০৩ সালে ভিসিনজেন ওপেনে প্রথম হন। তন্মধ্যে পাম্পলোনায় ভিক্টর বোলোগানের সাথে যৌথভাবে ৩১/২/৬ পয়েন্ট লাভ করেছিলেন। ২০০৫ সালে পুনেতে লিভিউ ডায়েটার নিসিপিনু’র সাথে যৌথভাবে প্রথম হন।

বিশ্ব চ্যাম্পিয়নশীপ 
২০০০ সালের দাবা অলিম্পিয়াডে ৯১/২/১২ পয়েন্ট পেয়ে বোর্ডে ব্রোঞ্জপদক পান। এছাড়াও, ২০০২ সালের ফিদে দাবা বিশ্বকাপের ফাইনালে ভারতীয় দাবাড়ু বিশ্বনাথন আনন্দের কাছে পরাজিত হয়ে রানার-আপ হন। মর্যাদাপূর্ণ উইক আন জি প্রতিযোগিতায় দুইবার অংশ নিলেও কোনবারই তেমন ভালো করেননি।

লিবিয়ার ত্রিপোলিতে ২০০৪ সালের ফিদে বিশ্ব দাবা চ্যাম্পিয়নশীপে আলেজান্দ্রো রামিরেজ, এহসান গায়েম মাগামি, ভাসিলি ইভানচুক, জোল্টান আলমাসি, আলেকজান্ডার গ্রিসচুক ও ভেসেলিন তোপালভের বিপক্ষে জয় পান। এরপর মাইকেল অ্যাডামসের বিপক্ষে জয় পেয়ে শিরোপা লাভ করেন ও গ্যারি কাসপারভের বিপক্ষে বিশ্বের শীর্ষস্থানীয় দাবাড়ু হবার জন্য প্রতিদ্বন্দ্বিতায় অবতীর্ণ হন। ছয় খেলার ফাইনালে উভয়েই দুই খেলায় জয় পান। শিরোপা নির্ধারণের লক্ষ্যে প্রথম খেলায় জয় ও পরের খেলায় ড্র করে নতুন ফিদে চ্যাম্পিয়ন হন।

ফলশ্রুতিতে ২০০৫ সালে আট খেলোয়াড় নিয়ে ফিদে বিশ্ব দাবা চ্যাম্পিয়নশীপে খেলার যোগ্যতা লাভ করেন তিনি। ৬ষ্ঠ-৭ম স্থানের জন্য মাইকেল অ্যাডামসের সাথে টাই করেন তিনি। 
২০০৭ সালের ফিদে বিশ্ব দাবা চ্যাম্পিয়নশীপে খেলেন। প্রথম রাউন্ডে তার প্রতিপক্ষ বরিস গেলফান্ডের সাথে ছয় খেলার সবগুলোই ড্রয়ে পরিণত হয়। তারপর টাই ব্রেকে হেরে প্রতিযোগিতা থেকে বিদায় নেন তিনি।

মে, ২০১৪ সালে তার এলো রেটিং ছিল ২৭০০। এরফলে তিনি বিশ্বের ৪৬তম ও উজবেকিস্তানের এক নম্বর দাবাড়ুতে পরিণত হন। তবে, জানুয়ারি, ২০১৩ সালের তালিকায় তার রেটিং ২৭০৯-এ পদার্পণ করেছিল।

২০০৫ সালে লিনারেসে প্রথম অংশ নেন ও ৪/১২ পেয়ে যৌথভাবে সর্বনিম্ন স্থান পান। ২০০৬ সালের নক-আউটভিত্তিক করসিকা মাস্টার্স প্রতিযোগিতার শিরোপা লাভ করেন।

২০১০ সালের এশিয়ান গেমসের দাবায় পুরুষদের এককে স্বর্ণপদক পান।

উল্লেখযোগ্য খেলা 
 রুস্তম কাসিমঝানভ ব ভিক্টর কর্চনই, জুলিয়ান বরোস্কি-এ ৪র্থ ২০০২, ফ্রেঞ্চ ডিফেন্স, ১-০
 মাইকেল অ্যাডামস ব রুস্তম কাসিমঝানভ, ফিদে বিশ্ব চ্যাম্পিয়নশীপ নক-আউট প্রতিযোগিতা ২০০৪, সিসিলিয়ান ডিফেন্স, ০-১
 ভেসেলিন তোপালভ ব রুস্তম কাসিমঝানভ, ফিদে বিশ্ব চ্যাম্পিয়নশীপ নক-আউট প্রতিযোগিতা ২০০৪, কুইন্স ইন্ডিয়ান ডিফেন্স, ০-১
 রুস্তম কাসিমঝানভ ব বিশ্বনাথন আনন্দ, ফিদে বিশ্ব চ্যাম্পিয়নশীপ নক-আউট প্রতিযোগিতা ২০০৫, সিসিলিয়ান ডিফেন্স, ১-০

তথ্যসূত্র

বহিঃসংযোগ 
Rustam Kasimdzhanov chess games at 365Chess.com
Rustam Kasimdzhanov  team chess record at OlimpBase

উজবেক দাবাড়ু
১৯৭৯-এ জন্ম
জীবিত ব্যক্তি
বিশ্ব দাবা চ্যাম্পিয়ন
দাবার গ্র্যান্ডমাস্টার
দাবা অলিম্পিয়াডে অংশগ্রহণকারী খেলোয়াড়
এশিয়ান গেমসের দাবায় পদক বিজয়ী
২০০৬ এশিয়ান গেমসের দাবাড়ু
২০১০ এশিয়ান গেমসের দাবাড়ু
২০১০ এশিয়ান গেমসের পদক বিজয়ী
উজবেকিস্তানের জনপরিসংখ্যান

উজবেকিস্তানের জনপরিসংখ্যানে উজবেকিস্তানের জনসংখ্যা, জন্ম বৃদ্ধি, ঘনত্ব, জাতিসত্ত্বা, শিক্ষার স্তর, স্বাস্থ্য, অর্থনৈতিক অবস্থান, ধর্মীয় সম্পর্ক ও জনসংখ্যার সাথে সম্পৃক্ত অন্যান্য বিষয়াদি তুলে ধরা হয়েছে। উজবেকিস্তানের নাগরিকগণ "উজবেকিস্তানী' ও উজবেক জাতিসত্ত্বার সাথে জড়িতগণ "উজবেক' নামে পরিচিত।

জনসংখ্যা 
মধ্য এশিয়ার সর্বাপেক্ষা ঘনবসতিপূর্ণ দেশ হিসেবে উজবেকিস্তানের অবস্থান। জুলাই, ২০১১ সালে আদমশুমারী অনুযায়ী দেশটিতে ২৮.১ মিলিয়ন অধিবাসী বসবাস করছেন যা এতদ্বাঞ্চলের জনসংখ্যা অর্ধেক। উজবেকিস্তানের জনসংখ্যার ৩৪.১%-এর বয়সই ১৪-বছরের নিচে অবস্থান করছে। সংখ্যাগরিষ্ঠ উজবেক অধিবাসী ৮০%। ১৯৯৬ সালের তথ্য অনুযায়ী অন্যান্য জাতিসত্ত্বার অধিবাসীদের মধ্যে ৫.৫% রুশ, ৫% তাজিক, ৩% কাজাখ, ২.৫% কারাকালপাক ও ১.৫% তাতার। তন্মধ্যে, তাজিক অধিবাসীদের শতাংশের হার নিয়ে বিতর্ক রয়েছে।

সিআইএ ওয়ার্ল্ড ফ্যাক্টবুক অনুযায়ী ২০১১ সালে মহিলাপ্রতি শিশু জন্মের হার ১.৮৯। ২০০২ সালের তথ্য মোতাবেক বিবাহিতা ৭৩% মহিলা আইইউডি, ১৩% জন্মনিরোধক বড়ি ও ১৪% পুরুষ কনডম ব্যবহার করেন।

ধর্ম 
২০০৯ সালের তথ্য মোতাবেক অধিবাসীদের ৯০% মুসলিম ধর্মাবলম্বী। সুন্নি মুসলিম সংখ্যাগরিষ্ঠ, ৫% শিয়া। ৯% পূর্বাঞ্চলীয় অর্থোডক্স ও ৫% কোরীয় খ্রিস্টান, বৌদ্ধ, বাহাইসহ অন্যান্য ধর্মাবলম্বী। ১৯৮৯ সালে উজবেকিস্তানে ৯৪.৯০০ ইহুদি বসবাস করতেন। কিন্তু সোভিয়েত ইউনিয়নের পতনের পর দেশ ত্যাগ করে যুক্তরাষ্ট্র কিংবা ইসরাইলে আবাস গড়েছেন। বর্তমানে পাঁচ হাজারেরও কম ইহুদি উজবেকিস্তানে অবস্থান করছেন।

ভাষা 
স্বাধীনতার পর উজবেক রাষ্ট্রীয় ভাষার স্বীকৃতি পায়। রাষ্ট্রপতি ইসলাম করিমভ, জাতীয়তাবাদী বিরলিক ও উজবেক পপুলার ফ্রন্ট এ পরিবর্তন ঘটায়। বর্তমান প্রচলিত ভাষার ৭২.৪% উজবক, ১৪.২% রুশ, ৪.৪% তাজিক, ২.৭% খোয়ার এবং ৬.৩% অন্যান্য ভাষায় কথা বলেন।

১৯৮০-এর দশকের শেষদিকে বিরলিক ভাষার বিষয়ে প্রচারণা চালায়। ১৯৮৯ সালে উজবককে রাষ্ট্রভাষার দাবীতে তাসখন্দে প্রায় ১২,০০০ লোক জমায়েত হয়। ১৯৯৫ সালে উজবেকিস্তান প্রজাতন্ত্র আইন করে রাষ্ট্রভাষা হিসেবে গ্রহণ করে। তাস্বত্ত্বেও বিজ্ঞান, আন্তঃজাতিগত যোগাযোগ, ব্যবসা, বিজ্ঞাপনে রুশ ভাষা ব্যবহৃত হচ্ছে।

শিক্ষার উচ্চ হার ও সোভিয়েত শিক্ষার প্রভাবে উজবেকিস্তানে ধর্মীয় মৌলবাদ তেমন প্রসারিত হয়নি। এক পরিসংখ্যানে দেখা যায়, জরীপে অংশগ্রহণকারীদের ৩৫% ধর্মকে অতি গুরুত্বপূর্ণ হিসেবে মনে করেন। ৯৯% অধিবাসী শিক্ষিত। পুরুষ ও মহিলা - উভয়েই ১২ বছর বিদ্যালয় গমন করে থাকেন। সরকার বিনামূল্যে ও বাধ্যতামূলক শিক্ষা ব্যবস্থায় ভূমিকা রাখছেন।

কৃষি 
অধিকাংশ অধিবাসী তুলা চাষের সাথে সম্পৃক্ত। গ্রামাঞ্চলেই অধিবাসীরা ব্যাপক সংখ্যায় বসবাস করছেন। সাবেক সোভিয়েত ইউনিয়নের সদস্য থাকাকালে যৌথ খামার ব্যবস্থা ছিল যা ১৯৯০ সালের পর ব্যক্তিগত পর্যায়ে চলে যায়।

অভিবাসন 
রাশিয়া, কাজাখস্তান, সংযুক্ত আরব আমিরাত, তুরস্ক, দক্ষিণ কোরিয়া ও ইউরোপের দেশসমূহে শ্রমিক অভিবাসনে দেশটি জড়িত। মোট জনসংখ্যার কমপক্ষে ১০% বিদেশে কাজ করছেন। প্রায় ৫৮% শ্রমিক রাশিয়ায় অবস্থান করছেন। অতি উচ্চ বেকারত্ব ও নিম্ন মজুরিই এর প্রধান কারণ। ইসরাইলের দূতাবাসে সপ্তাহে প্রায় ২০০ ভিসার আবেদন করা হয়।

তথ্যসূত্র
লারাবাঙ্গা মসজিদ

লারাবাঙ্গা মসজিদ  হল ঐতিহাস্যিক সুদানীয় স্থাপত্যের নকশায় তৈরি একটি মসজিদ। এই মসজিদটি ঘানার লারাবাঙ্গা গ্রামে অবস্থিত।  এটা ঘানার সবচেয়ে পুরাতন মসজিদ এবং পশ্চিম আফ্রিকার পুরাতন মসজিদগুলোর মধ্যে অন্যতম। ১৪২১ খ্রিষ্টাব্দে মসজিদটি তৈরির পর থেকে কয়েকবার এই মসজিদটিকে পুননির্মাণ করা হয়। বিশ্ব ভাস্কার্য তহবিল (WMF) মসজিদটির পুনরায় নির্মাণে গুরুত্বপূর্ণ অবদান রেখেছে। এই মসজিদটিকে পৃথিবীর সবচেয়ে বিপন্ন ১০০ এলাকার তালিকায় অর্ন্তভুক্ত করা হয়েছে। পুননির্মাণের কাজটি কাদা মাটির- আস্তর বা কাদা-মাটির-প্লাষ্টারের জ্ঞানে রেখে করা হয়েছে।

এই মসজিদটির একটি পুরাতন কোরআন আছে। স্থানীয় বাসিন্দারা মনে করেন, ১৬৫০ খ্রিষ্টাব্দে এই মসজিদের তৎকালীন ইমাম ইদান বারিমাহ বারাম আল্লাহ্ এর কাছে প্রার্থনা করেন, তার প্রার্থনার ফলস্বরূপ জান্নাত বা স্বর্গ থেকে এই আল কোরআন তাকে উপহার হিসেবে দেওয়া হয়। মসজিদটি কাদা আর বেণুবাঁশ দিয়ে তৈরি করা হয়েছে। মসজিদটির দুইটি পিরামিডীয় আকৃতির মিনার রয়েছে।

অবস্থান
লারাবাঙ্গা মসজিদটি ঘানার উত্তরীয় অঞ্চলের পশ্চিম গঞ্জা জেলার ডামোংগো এর কাছাকাছি ইসলামী শহর লারাবাঙ্গায় অবস্থিত। লারাবাঙ্গা শহরটি প্রায়  পশ্চিমে ডামোংগো শহরের, এবং এখান থেকে মোল ন্যাশনাল পার্ক   দূরে।

ইতিহাস
পৌরণিক কাহিনী অনুযায়ী,  ১৪২১ খ্রিষ্টাব্দে আয়ুবা নামক একজন মুসলিম বণিক লারাবাঙ্গায়  অবস্থানকালে স্বপ্ন দেখেন, স্বপ্নে তাকে কাছের পাথরের নিকটে মসজিদ নির্মাণের নির্দেশ দেওয়া হয়। হঠাৎ সে যখন ঘুম থেকে জেগে উঠে আর সেখানে সেই জায়গাটি খুজে পায় এবং যতদিন মসজিদটা সম্পূর্ণ হয়নি ততদিন তিনি নির্মাণ কাজ অগ্রসর করেন। বিশ্বাস করা হয় যে, মসজিদের পাশের বাওবাব গাছের তলায় আয়ুবার দেহাবশেষ সমাহিত করা হয়েছে। পশ্চিম আফ্রিকার শহরে অবস্থিত অন্যান্য মসজিদের তুলনায় এই মসজিদটি  অনেক পৃথক, এছাড়াও লারাবাঙ্গা মসজিদটি তুলনামূলকভাবে ছোট।

গ্রন্থপঞ্জি

তথ্যসূত্র

বহিঃসংযোগ

"Larabanga Mosque: A Ghanaian Treasure Reborn," ICON Magazine, Winter 2003/2004, p. 37.

ঘানার মসজিদ
ঐতিহাস্যিক মসজিদ
লারাবাঙ্গার মসজিদ
১৫শ শতাব্দীর মসজিদ
১৪২১-এ প্রতিষ্ঠিত
কমান্ড অ্যান্ড কনকুয়ার: জেনারেল - জিরো আওয়ার (ভিডিও গেমস)

{{Infobox video game
|title  = কমান্ড অ্যান্ড কনকুয়ার: জেনারেল - জিরো আওয়ার 
|image=কমান্ড অ্যান্ড কনকুয়ার- জেনারেল - জিরো আওয়ার (ভিডিও গেমস) প্রচ্ছদ.jpg
|caption=European Union cover art
|developer=ইলেক্ট্রনিক আর্টসএস্পায়ার মিডিয়া (Mac OS X)
|publisher=ইএ গেমস (উইন্ডোজ)ম্যাক-সফট (ম্যাক অপারেটিং সিস্টেম)এস্পায়ার মিডিয়া (ম্যাক অপারেটিং সিস্টেম এক্স)
|designer=
|series=কমান্ড অ্যান্ড কনকুয়ার
|engine=SAGE
|released=মাইক্রোসফট উইন্ডোজSeptember 22, 2003ম্যাকMarch 12, 2015
|genre=বাস্তব রণকৌশল
|modes=একক খেলোয়াড়, বহু খেলোয়াড়
|platforms=মাইক্রোসফট উইন্ডোজম্যাক
}}কমান্ড অ্যান্ড কনকুয়ার: জেনারেল - জিরো আওয়ার''' হল কমান্ড অ্যান্ড কনকুয়ার: জেনারেল ধারার পরবর্তী সংস্করণ যা ২০০৩ সালে অতিরিক্ত কিছু সুযোগ সুবিধা সংযুক্ত করার পর বাজারে ছাড়া হয় । এটি কমান্ড অ্যান্ড কনকুয়ার: জেনারেল এর থেকে অনেক উন্নত । নতুন (আর্টিফিশিয়াল ইন্টেলিজেন্স/এআই) এবং সৈন্য গোলাবারুদের দেখা পাওয়া যায় এই গেমে । এই ধারায় আরেকটি চমক হল চালেঞ্জিং , এতে আপনাকে ৫ টি এআই সাথে যুদ্ধ করতে হবে ।
 ইতিহাস জিরো আওয়ারে'' আছে ৩ টি দল যার আলাদাভাবে ৫ টি ধাপ অতিক্রম করতে হবে । এই গেমে প্রধান তিনটি দল
 উএসএ জেনারেল
 চীনা জেনারেল
 জিএলএ জেনারেল
এই দল গুলার সক্ষমতা কিছুটা কমানো হয়েছে । এবং এই তিন দলের অনুসারে নতুন সৃষ্ট ৯ টি দল যোগ করা হয়েছে । যার প্রত্যেকের আছে আলাদা ক্ষমতা ।
 উএসএ জেনারেল
 সুপার লেজার বিম জেনারেল
 বিমান বাহিনী জেনারেল
 লেজার ট্যাংক জেনারেল

 চীনা জেনারেল
 শক্ত ট্যাংক জেনারেল
 নিউক্লিয়ার বোম জেনারেল
 পদাতিক সৈন্য বাহিনী জেনারেল

 জিএলএ
 পলাতক বাহিনী জেনারেল
 বিস্ফোরক সামগ্রী জেনারেল
 বিষাক্ত রাসায়নিক দ্রব্য জেনারেল

তথ্যসূত্র 

ভিডিও গেমস ২০০০ - ২০০৫
২০০৩-এর ভিডিও গেম
মেক ওএস এক্সের গেম
উইন্ডোজ গেম
যুক্তরাষ্ট্রে উন্নীত ভিডিও গেম
গোহ চক তং

গোহ চক তং (; জন্ম: ২০ মে, ১৯৪১) স্ট্রেইট সেটেলম্যান্টসে জন্মগ্রহণকারী সিঙ্গাপুরের বিশিষ্ট রাজনীতিবিদ। পিপলস অ্যাকশন পার্টির (পিএপি) সদস্য তিনি। সিঙ্গাপুরের দ্বিতীয় প্রধানমন্ত্রীর দায়িত্ব পালন করেন।

প্রারম্ভিক জীবন 
চীনের ফুজিয়ান প্রদেশের অংচুন কাউন্টির অধিবাসী ছিলেন তার বাবা। সিঙ্গাপুরে জন্মগ্রহণ করেন গোহ চক তং। তার পরিবার হোকিয়েন গোষ্ঠীর সদস্য যা বর্তমানে মিনান নামে পরিচিত। ১৯৫৫ থেকে ১৯৬০ মেয়াদে র‌্যাফল ইনস্টিটিউশনে অধ্যয়ন করেন। শৈশবে তিনি দূর্দান্ত সাঁতারু ছিলেন ও তাকে "বোল্ড' নামে ডাকা হতো। সিঙ্গাপুর বিশ্ববিদ্যালয় থেকে অর্থনীতি বিষয়ে প্রথম-শ্রেণীর সম্মান ডিগ্রী লাভ করেন। ১৯৬৭ সালে উইলিয়ামস কলেজ থেকে উন্নয়নধর্মী অর্থনীতি বিষয়ে স্নাতকোত্তর ডিগ্রী পান। পড়াশোনা শেষে প্রশাসনিক কাজে অংশগ্রহণ করেন।

কর্ম কমিশনে তাঁর অনবদ্য অংশগ্রহণের প্রেক্ষিতে এনইউএস কর্তৃপক্ষ তাঁকে সম্মানসূচক ডক্টর অব লজ প্রদান করে। ১৯৬৯ সালে নেপচুন অরিয়েন্ট লাইন্সে (এনওএল) ম্যানেজার হিসেবে কাজ করেন। এখানে থাকাকালে মুহাম্মদ জালালউদ্দিন সাঈদের তত্ত্বাবধানে ছিলেন ও তাঁদের মধ্যে গভীর সম্পর্ক বজায় ছিল।

রাজনৈতিক জীবন 
৩৫ বছর বয়সে ১৯৭৬ সালে পিএপি প্রার্থী হিসেবে সংসদ সদস্য নির্বাচিত হন। ১৯৮১ সালে বাণিজ্য ও শিল্পমন্ত্রী হন এবং পরে স্বাস্থ্যমন্ত্রীসহ প্রতিরক্ষামন্ত্রী মনোনীত হন। ১৯৮৫ সালে প্রথম উপ-প্রধানমন্ত্রী হন। ২৮ নভেম্বর, ১৯৯০ তারিখে লি কুয়ান ইউ’র পরিবর্তে দেশের দ্বিতীয় প্রধানমন্ত্রী হন।

সম্মাননা 
১ ফেব্রুয়ারি, ২০০৫ তারিখে অস্ট্রেলিয়া/সিঙ্গাপুর সম্পর্ক সৃষ্টিতে অনবদ্য ভূমিকায় অস্ট্রেলিয়ার সর্বোচ্চ বেসামরিক সম্মাননা অর্ডার অব অস্ট্রেলিয়া পদবীতে ভূষিত করা হয়। ২০০৬ সালে জাতিসংঘের মহাসচিবের জন্য তাঁকে বিবেচনায় আনা হলেও বান কি-মুন ঐ পদটি লাভ করেছিলেন।

অক্টোবর, ২০১৪ সালে মাদাম তুসো সিঙ্গাপুর যাদুঘরে গোহের মোমের প্রতিমূর্তি উন্মোচিত হয়। এ সময় নিজ প্রতিমূর্তির সাথে ছবি তোলেন। তান গু লেং নাম্নী এক রমণীর পাণিগ্রহণ করেন তিনি। তাঁদের সংসারে এক পুত্র ও এক কন্যা রয়েছে। তাঁরা যমজ।

তথ্যসূত্র

গ্রন্থপঞ্জি 
 Impressions of the Goh Chok Tong Years in Singapore by Bridget Welsh, James Chin, Arun Mahizhnan and Tan Tarn How (Editors), Singapore: NUS Press, 2009.
 Brand Singapore: How Nation Branding Built Asia's Leading Global City by Koh, Buck Song. Marshall Cavendish, Singapore, 2011. .
 Article on civil society in the Goh Chok Tong era - "What plants will grow under the tembusu tree?" by Koh Buck Song, The Straits Times 9 May 1998.

বহিঃসংযোগ 
app.sgdi.gov.sg

|-

|-

|-

সিঙ্গাপুরের প্রধানমন্ত্রী
পিপলস অ্যাকশন পার্টির রাজনীতিবিদ
১৯৪১-এ জন্ম
জীবিত ব্যক্তি
সিঙ্গাপুর বিশ্ববিদ্যালয়ের প্রাক্তন শিক্ষার্থী
জ্ওহরলাল নেহরু পুরস্কার বিজয়ী
গণতন্ত্রের জন্য জাতীয় লীগ

গণতন্ত্রের জন্য জাতীয় লীগ (, ) মায়ানমারের (বার্মা) প্রধান রাজনৈতিক দল। গণতান্ত্রিক সামাজিক-উদার রাজনৈতিক দল হিসেবে ২৭ সেপ্টেম্বর, ১৯৮৮ তারিখে প্রতিষ্ঠা করা হয়। সোশ্যালিস্ট ইন্টারন্যাশনালের বিশেষ সম্মানসূচক সভাপতি ও নোবেল শান্তি পুরস্কার বিজয়ী অং সান সু চি দলটির মহাসচিব হিসেবে দায়িত্ব পালন করছেন।

ইতিহাস 
১৯৯০ সালে বার্মার সাধারণ নির্বাচনে নিরঙ্কুশ সংখ্যাগরিষ্ঠতা লাভ করে দলটি। কিন্তু ক্ষমতাসীন সামরিক একনায়কতান্ত্রিক সরকার ঐ ফলাফল প্রত্যাখ্যান করে। নভেম্বর, ২০১০ সালে নির্বাচনের জন্য নিবন্ধিত না হবার ঘোষণার প্রেক্ষিতে ৬ মে, ২০১০ তারিখে দলটিকে অবৈধ ঘোষণা করা হয়।

নভেম্বর, ২০১১ সালে ভবিষ্যতের নির্বাচনে প্রতিদ্বন্দ্বিতার লক্ষ্যে এনএলডি রাজনৈতিক দলরূপে ইচ্ছা প্রকাশ করে। ১৩ ডিসেম্বর, ২০১১ তারিখে বার্মার ইউনিয়ন নির্বাচন কমিশন তাদের আবেদনের প্রেক্ষিতে নিবন্ধিত করে। ২০১২ সালের উপ-নির্বাচনে কিয়ার ফিউ পার্টি এসএনডিপি’র কাছে একটিমাত্র আসনে পরাজিত হয়। দলটি ৪৪ আসনের বিপরীতে ৪৩টি জয় করে। দল নেতা অং সান সু কি কমু আসন থেকে বিজয়ী হন।

১৯৯০ সালের সংসদীয় নির্বাচনে ৫৯% ভোট পেয়ে ৩৯২ আসনে জয় পায়। তন্মধ্যে ক্ষমতাসীন জাতীয় একতা পার্টি ১০ আসনে জয় পেয়েছিল। কিন্তু স্লর্ক নামের ক্ষমতাসীন সামরিকবাহিনী সরকার গঠনে এনএলডিকে আমন্ত্রণ জানায়নি। নির্বাচনের পর দলটি দমন-নিপীড়নে পড়ে ও ১৯৮৯ সালে সু কি’কে গৃহে অন্তরীণ করে রাখা হয়। এনএলডি’র একদল জ্যেষ্ঠ সদস্য গ্রেফতার থেকে দূরে থাকেন ও জাতীয়ভাবে জোট সরকার গঠন করে।

২০১৫ সালের সাধারণ নির্বাচনে জাতীয় পরিষদের উভয় কক্ষে নিরঙ্কুশ সংখ্যাগরিষ্ঠতা অর্জন করে। এরফলে দীর্ঘ কয়েক দশক সামরিক আইনের অবসান ঘটিয়ে দেশটি গণতন্ত্রের দিকে ধাবিত হবে।

তথ্যসূত্র

গ্রন্থপঞ্জি 

The National Coalition Government of the Union of Burma
Houtman, Gustaaf. Daigaku, Tōkyō Gaikokugo. Kenkyūjo, Ajia Afurika Gengo Bunka. Mental culture in Burmese crisis politics: Aung San Suu Kyi and the National League for Democracy. ILCAA, 1999. .

বহিঃসংযোগ 

Official website of National League for Democracy Party
Official website of Daw Aung San Su Kyi
National League for Democracy (Liberated Area) (Site apparently has been hacked and replaced. New link needed)
National League for Democracy (Burma) (Site apparently has been hacked and replaced. New link needed)
Daw Aung San Suu Kyi's pages (Site seems inactive. No New postings since July 2014.)

১৯৮৮-এ প্রতিষ্ঠিত
মিয়ানমারের উদারপন্থী দল
মিয়ানমারের সাম্যবাদী দল
বর্মী গণতান্ত্রিক আন্দোলন
নিষিদ্ধ রাজনৈতিক দল
মিয়ানমারের অভ্যন্তরীণ সংঘাত
জনতুষ্টিবাদী দল